พึ่งได้มาลองร้านนี้ครั้งแรกค่ะ การเดินทางเดินทางด้วย MRT ลงสถานีศูนย์วัฒธรรม ออกทางออก3 แล้วเลี้ยวขวา ตรงมาไม่เกิน 30 เมตร ร้านอยู่ก่อนถึงตึก AIA Capital ค่ะ ร้านค่อนข้างใหญ่ คนเข้าออกร้านเยอะมากค่ะ ราคาแพงเอาเรื่องเหมือนกัน แต่อร่อยค่ะ เมนูที่เราสั่ง

-ตำถาด (ราคา 150) ถาดขนาดกลางๆค่ะ ให้ส้มตำมาน้อยไปนิด แต่แซ่บมาก ผักเยอะไปเลยเหลือแต่ผักซะเยอะเลย

-ไก่ย่างครึ่งตัว (ราคา 100 บาท) ทอดมาหอมๆ แบบพอดีๆ รู้สึกว่าเนื้อไก่สุกแบบชุ่มฉ่ำ ไม่แห้งไป ชอบเลยค่ะ

-ต้มแซ่บกระดูหมูอ่อน  อร่อย แต่หมูน้อยไปนิด หั่นชิ้นเล็กเกินไปด้วย ใส่ถ้วยมาซะใหญ่ แต่มีแต่น้ำ กับตะไคร้ แบบตะไคร้เยอะมากจริงๆๆๆ 5555555 

-ตำไทยใส่ปูเค็ม (ราคา 60 บาท) หวานไปนิดสำหรับเรา แต่อร่อยค่ะ ปูเค็มมากๆ 555555 เราเอาปูมาทานคายทิ้งแทบไม่ทัน 

มื้อนี้ไปกัน 3 คนทานมีนู่นนี่เพิ่มเติมด้วยนิดหน่อย เช็คบิลมาราคา 400 บาท ถือว่าเป็นร้านส้มตำที่ราคาโหดพอควรเลยค่ะ แต่รสชาติก็อร่อย แซ่บสมคำล่ำลือจริงๆ